**Izziņa par atzinumos sniegtajiem iebildumiem par Ministru kabineta noteikumu projektu**

**„Grozījumi Ministru kabineta 2013. gada 5. februāra noteikumos Nr. 84 “Noteikumi par atsevišķu ķīmisku vielu lietošanas ierobežojumiem elektriskajās un elektroniskajās iekārtās”” (VSS-304)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| - |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 16.05.2019. |
|  |  |
| Saskaņošanas dalībnieki | Ekonomikas ministrija, Tieslietu ministrija, Finanšu ministrija, Veselības ministrija |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |

**I. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu**  | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta galīgā redakcija** |
| 1. | Svins tāda kristālstikla sastāvā, kam apraksts dots Padomes Direktīvas 69/493/EEK  I pielikumā (1., 2., 3. un 4. kategorija) | **Tieslietu ministrija:**Projekta 11. punktā norādīts uz Padomes 1969. gada 15. decembra Direktīvas 69/493/EEK par dalībvalstu tiesību aktu tuvināšanu attiecībā uz kristāla stiklu (turpmāk – Direktīva 69/493/EEK) I pielikumā sniegto aprakstu. Vēršam uzmanību, ka Eiropas Savienības direktīvas nav tieši piemērojami Eiropas Savienības tiesību akti, tāpēc nacionālajos normatīvajos aktos direktīvu prasības ietver, to saturu pārņemot attiecīgajā nacionālajā normatīvajā aktā. Minētais izriet no Līguma par Eiropas Savienības darbību 288. panta. Uzsveram, ka Latvijas tiesību sistēmā atsauces uz Eiropas Savienības direktīvām normatīvā akta pamattekstā neveido (nejaukt ar informatīvajām atsaucēm uz Eiropas Savienības direktīvām). Ievērojot minēto, lūdzam precizēt projekta 11. punktu un atsauci uz Direktīvas 69/493/EEK I pielikuma normām aizstāt ar atsauci uz attiecīgā Latvijas normatīvā akta normām, kur minētās direktīvas prasības pārņemtas. | **Iebildums ir ņemts vērā.** | Svins tāda kristālstikla sastāvā, kam apraksts dots **normatīvajos aktos par stikla izstrādājumu marķēšanu.**  |

Atbildīgā amatpersona I.Doniņa